Canolafokus 67 - Canola kultivarevaluasie en -keuse
Newsletters / Canolafokus / 2015 Canolafokus No 67
Canolafokus 67 Desember 2015
Reënval in die Swartland en Rûens, 2015
Maandelikse en jaarlikse reënval by Langgewens vir 2015 en langtermyn
Maandelikse en jaarlikse reënval by Rietpoel vir 2015 en langtermyn
Maandelikse minimum en maksimum temperatuur by Langgewens vir 2015 en langtermyn
Maandelikse minimum en maksimum temperatuur by Rietpoel vir 2015 en langtermyn
Die Swartlandproewe is gedurende die afgelope seisoen blootgestel aan droë tot baie droë toestande en gevolglik is baie lae opbrengste in som­mige areas behaal. Min tot geen siekteprobleme het voorgekom in 2015. In die Swartland was die gemiddelde opbrengste 1320 kg ha-1 teenoor 2468 kg ha-1 in 2014. Die voorafgaande jare se opbrengs was onderskeidelik 2003 kg ha-1 (2013) en 2300 kg ha-1 (2012).
Al die proewe in die Swartland het op dieselfde tyd ontkiem na die eerste goeie reën op 30 Mei 2015. Die proefgemiddeldes vir die Swartland het gewissel tussen 441 kg ha-1 vir Darling en 2581 kg ha-1 vir Philadelphia. Die nuwe konvensionele bastercultivar Diamond, het 'n betekenisvol hoër opbrengs (1721 kg ha-1) vergeleke met die ander cultivars in die groep gelewer. Diamond is gevolg deur Tango (1519 kg ha-1) en CB Agamax (1441 kg ha-1). Die bogenoemde cultivars is almal medium tot vinnige cultivars en kon dus beter opbrengste lewer in die kort groeiseisoen.
Die CL-cultivar 44Y89 (1643 kg ha-1) het die 2de hoogste opbrengs in die Swartland gelewer en was betekenisvol hoër as ander cultivars binne die CL-groep. Die opbrengs van 44Y89 het nie betekenisvol van Diamond verskil nie. Die ander CL-cultivars wat goeie opbrengste gelewer het was, Hyola 575 (1339kg ha-1) en 44Y87 (1238 kg ha-1).
In die TT-groep het die baster cultivar, Hyola 559 (1273 kg ha-1) die hoogste opbrengs gegee. Die opbrengs van Hyola 559 (TT-groep) was nie betekenisvol beter as CB Atomic (1223 kg ha-1) en Granite TT (1199 kg ha-1) wat ook TT-cultivars is.
In die Rûens (Tabel 3) het die proefgemiddeldes gewissel tussen 1714 kg ha-1 op Witsand (Witsandproef was ondersaai met lusern) en 2121 kg ha-1 op Napier. Die opbrengs van saaityd 1 (22 April) was 5.1% hoër as saaityd 2 (8 Mei). Die konvensionele cultivar Belinda (2278 kg ha-1) het soos in 2014 die hoogste gemiddelde opbrengste in die konvensionele groep gelewer en is gevolg deur die cultivar Diamond (2155 kg ha-1). Die cultivars het nie betekenisvol van mekaar verskil nie.
Swartland saadopbrengste vir 2015 (kg ha-1)
Die CL-cultivar 45Y88 (2346 kg ha-1) het soos in 2014 die hoogste opbrengs in die CL-groep gelewer. Dit was ook die cultivar met die hoogste opbrengs in die Suid-Kaap. Die cultivar 44Y89 (2241 kg ha-1) was 2de binne die CL-groep maar sy opbrengs was nie betekenisvol laer as 45Y88 nie. In die TT-groep het CB Atomic HT (1800 kg ha-1) die hoogste opbrengs gelewer gevolg deur Hyola 555 (1754 kg ha-1) en Granite (1697 kg ha-1). Beide het nie betekenisvol van CB Atomic HT verskil nie.
Rûens saadopbrengste vir 2015 (kg ha-1)
Kultivar eienskappe van die cultivars in 2013, 2014 en 2015 getoets
Moontlike beskikbare cultivars in 2016
Swartland saadopbrengste 2011 tot 2015 (kg ha-1)